5.4.2023
ET
Euroopa Liidu Teataja
C 125/303 Kolmapäev, 14. september 2022
(33)
Renoveerimismäära kindlaksmääramiseks peab liikmesriikidel olema ülevaade hoonetest, mis ei saavuta liginullenergiahoone taset.
Seetõttu peaksid liikmesriigid energiamärgiste üldise andmebaasi raames tegema üldkasutatavate hoonete, sealhulgas sotsiaaleluruumide inventuuri ja seda ajakohastama.
Inventuur peaks ka erasektorit esindavatel osapooltel, sealhulgas energiateenuste ettevõtjatel, võimaldama pakkuda renoveerimislahen­ dusi, mille liidus asuvate hoonete register saaks koondada.
(34)
2020. aastal elas linnapiirkondades üle poole maailma rahvastikust.
Prognoositakse, et see näitaja jõuab 2050. aastaks 68 %-ni (28).
Lisaks tuleb pool 2050. aastaks vajalikust linnataristust veel rajada (29).
Linnad ja suurlinnapiirkonnad on majandustegevuse, teadmiste loomise, innovatsiooni ja uute tehnoloogiate keskused.
Linnad mõjutavad neis elavate ja töötavate kodanike elukvaliteeti.
Liikmesriigid peaksid omavalitsusi toetama tehniliselt ja rahaliselt.
Paljud liikmesriikide kohalikud omavalitsused ja muud avaliku sektori asutused kasutavad juba terviklikku lähenemist energia säästmisele ja tarnimisele ning säästvale liikuvusele, näiteks „Linnapeade pakti“ raames välja töötatud säästva energia tegevuskavade või säästva linnalise liikuvuse kavade kaudu, ning linnadele suunatud integreeritud lähenemist, mis hõlmab enamat kui üksikute hoonete või transpordiliikide energiasäästu.
Täiendavaid jõupingutusi on vaja teha linnalise liikumiskeskkonna energiatõhususe parandamiseks nii reisijate- kui ka kaubaveo puhul, kuna see kasutab umbes 40 % kogu maanteetranspordi energiast. Määrus...
[läbivaadatud TEN-T määrus – COD 2021/420] peaks aitama märkimisväärselt kaasa linnatranspordi energiatõhususe käsitlemisele järjepideva, integreeritud ja mitmeliigilise lähenemisviisi abil, nõudes kõnealuses määruses määratletud säästva linnalise liikumiskeskkonna kavade vastuvõtmist.
Lisaks peaksid liikmesriigid käesoleva direktiivi eesmärkide saavutamiseks jõuliselt ergutama võimalikult paljusid kohalikke omavalitsusi võtma vastu säästva linnalise liikumiskeskkonna kavad, et aidata kaasa energiatarbimise vähendamisele ja vältida võimaluse korral tarbetut transporti kooskõlas energiatõhususe esikohale seadmise põhimõttega.
(35)
Teatavate toodete ja teenuste ostmisel ning hoonete ostmisel ja rentimisel peaksid hankijad, kes sõlmivad avalike tööde, tarnete või teenuste saamiseks lepinguid, olema teistele eeskujuks ja lähtuma ostuotsuse tegemisel energiatõhususest ning kohaldama energiatõhususe esikohale seadmise põhimõtet, sh nende riigihangete ja kontsessioonide korral, mille suhtes ei ole IV lisas sätestatud erinõudeid.
Seda tuleks kohaldada haldusüksuste suhtes, kelle pädevus laieneb kogu liikmesriigi territooriumile.
Kui vastavas liikmesriigis ei ole sellist asjakohast haldusüksust, kelle pädevus hõlmaks kogu liikmesriigi territooriumi, peaks kõnealune kohustus kehtima nende haldusüksuste suhtes, kelle pädevus kokku hõlmab kogu territooriumi.
Seejuures tuleks siiski järgida liidu riigihankedirektiivide sätteid.
Liikmesriigid peaksid kõrvaldama liikmesriigisisesed või piiriülesed tõkked ühishangetele, kui sellega on võimalik vähendada kulusid, edendades siseturu eeliseid, luues ärivõimalusi tarnijatele ja energiateenuste osutajatele.
(36)
Kõik avaliku sektori asutused, kes investeerivad avaliku sektori vahendeid hangete kaudu, peaksid olema eeskujuks lepingute ja kontsessioonide sõlmimisel, valides tooteid, teenuseid ja hooneid, mille energiatõhusus on kõige suurem, ka nende hangete puhul, mille suhtes ei kohaldata direktiivi 2009/30/EÜ kohaseid erinõudeid.
Sellega seoses tuleb kõigis riigihankelepingute ja kontsessioonide andmise menetlustes, mille maksumus ületab Euroopa Parlamendi ja nõukogu direktiivi 2014/23/EL (30) artiklites 6 ja 7, Euroopa Parlamendi ja nõukogu direktiivi 2014/24/EL (31) artikli 2 lõikes 1 ning Euroopa Parlamendi ja nõukogu direktiivi 2014/25/EL artiklites 3 ja 4 sätestatud piirmäärasid, võtta hankemenetlustes liidu või liikmesriigi õiguses sätestatud toodete, hoonete ja teenuste puhul esmajärjekorras arvesse energiatõhususe esikohale seadmise põhimõtet.
(28) (29) (30)
https://www.unfpa.org/world-population-trends https://www.un.org/en/ecosoc/integration/pdf/fact_sheet.pdf Euroopa Parlamendi ja nõukogu 26. veebruari 2014. aasta direktiiv 2014/23/EL kontsessioonilepingute sõlmimise kohta (ELT L 94, 28.3.2014, lk 1).
Euroopa Parlamendi ja nõukogu 26. veebruari 2014. aasta direktiiv 2014/24/EL riigihangete kohta ja direktiivi 2004/18/EÜ kehtetuks tunnistamise kohta (ELT L 94, 28.3.2014, lk 65).
(31)